nibzard/narodne-novine-full-text-markdown huggingface dataset:
## Odluka o postavljenju dr. sc. Ivice Tomića za izvanrednog i opunomoćenog veleposlanika Republike Hrvatske u Saveznoj Republici Nigeriji

### NN 105/2009 (4.9.2009.), Odluka o postavljenju dr. sc. Ivice Tomića za izvanrednog i opunomoćenog veleposlanika Republike Hrvatske u Saveznoj Republici Nigeriji

105 04.09.2009 Odluka o postavljenju dr. sc. Ivice Tomića za izvanrednog i opunomoćenog veleposlanika Republike Hrvatske u Saveznoj Republici Nigeriji

PREDSJEDNIK REPUBLIKE HRVATSKE

2677

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine« broj 48/96), točke II. podtočke 8. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-Pov-080-02/08-01/365, urbroj: 50304/2-09-03 od 4. kolovoza 2009., kojim je predsjednica Vlade Republike Hrvatske dala prethodni supotpis, donosim

ODLUKU

kojom postavljam dr. sc. IVICU TOMIĆA izvanrednog i opunomoćenog veleposlanika Republike Hrvatske u Ujedinjenoj Kraljevini Velike Britanije i Sjeverne Irske, sa sjedištem u Londonu, i za izvanrednog i opunomoćenog veleposlanika Republike Hrvatske u Saveznoj Republici Nigeriji, sa sjedištem u Londonu.

Ova Odluka stupa na snagu danom donošenja.

Klasa: 018-07/09-02/30

Urbroj: 71-05-03/1-09-3

Zagreb, 31. kolovoza 2009.

Predsjednik
Republike Hrvatske
Stjepan Mesić, v. r.

Odluka, NN 105/2009-2677
## Odluka o opozivu dr. sc. Ivice Maštruka s dužnosti izvanrednog i opunomoćenog veleposlanika Republike Hrvatske u Rumunjskoj i Republici Moldovi

### NN 105/2009 (4.9.2009.), Odluka o opozivu dr. sc. Ivice Maštruka s dužnosti izvanrednog i opunomoćenog veleposlanika Republike Hrvatske u Rumunjskoj i Republici Moldovi

105 04.09.2009 Odluka o opozivu dr. sc. Ivice Maštruka s dužnosti izvanrednog i opunomoćenog veleposlanika Republike Hrvatske u Rumunjskoj i Republici Moldovi

PREDSJEDNIK REPUBLIKE HRVATSKE

2678

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-018-07/09-02/08, urbroj: 50304/2-09-05 od 29. srpnja 2009., kojim je predsjednica Vlade Republike Hrvatske dala prethodni supotpis, donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Dr. sc. IVICA MAŠTRUKO opoziva se s dužnosti izvanrednog i opunomoćenog veleposlanika Republike Hrvatske u Rumunjskoj, sa sjedištem u Bukureštu i dužnosti izvanrednog i opunomoćenog veleposlanika Republike Hrvatske u Republici Moldovi, sa sjedištem u Bukureštu.

Ova Odluka stupa na snagu 30. studenoga 2009. godine.

Klasa: 018-07/09-02/25

Urbroj: 71-05-03/3-09-4

Zagreb, 31. kolovoza 2009.

Predsjednik
Republike Hrvatske
Stjepan Mesić, v. r.

Odluka, NN 105/2009-2678
## Odluka o opozivu mr. sc. Nevena Jurice s dužnosti izvanrednog i opunomoćenog veleposlanika - stalnog predstavnika Republike Hrvatske pri Organizaciji Ujedinjenih naroda u New Yorku i svim njezinim tijelima i dužnosti izvanrednog i opunomoćenog veleposlanika Republike Hrvatske u Jamajci

### NN 105/2009 (4.9.2009.), Odluka o opozivu mr. sc. Nevena Jurice s dužnosti izvanrednog i opunomoćenog veleposlanika - stalnog predstavnika Republike Hrvatske pri Organizaciji Ujedinjenih naroda u New Yorku i svim njezinim tijelima i dužnosti izvanrednog i opunomoćenog veleposlanika Republike Hrvatske u Jamajci

105 04.09.2009 Odluka o opozivu mr. sc. Nevena Jurice s dužnosti izvanrednog i opunomoćenog veleposlanika - stalnog predstavnika Republike Hrvatske pri Organizaciji Ujedinjenih naroda u New Yorku i svim njezinim tijelima i dužnosti izvanrednog i opunomoćenog veleposlanika Republike Hrvatske u Jamajci

PREDSJEDNIK REPUBLIKE HRVATSKE

2679

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednika Vlade Republike Hrvatske klasa: T-018-07/09-02/09, urbroj: 50304/2-09-05 od 29. srpnja 2009. kojim je predsjednica Vlade Republike Hrvatske dala prethodni supotpis, donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA – STALNOG PREDSTAVNIKA REPUBLIKE HRVATSKE

Mr. sc. NEVEN JURICA opoziva se s dužnosti izvanrednog i opunomoćenog veleposlanika – stalnog predstavnika Republike Hrvatske pri Organizaciji ujedinjenih naroda u New Yorku i svim njezinim tijelima i dužnosti izvanrednog i opunomoćenog veleposlanika Republike Hrvatske u Jamajci, sa sjedištem u New Yorku.

Ova Odluka stupa na snagu danom donošenja.

Klasa: 018-07/09-02/26

Urbroj: 71-05-03/1-09-4

Zagreb 31. kolovoza 2009.

Predsjednik
Republike Hrvatske
Stjepan Mesić, v. r.

Odluka, NN 105/2009-2679
## Odluka o opozivu Petra Ljubičića s dužnosti generalnog konzula Republike Hrvatske u Sjedinjenim Američkim Državama, Savezna Država New York

### NN 105/2009 (4.9.2009.), Odluka o opozivu Petra Ljubičića s dužnosti generalnog konzula Republike Hrvatske u Sjedinjenim Američkim Državama, Savezna Država New York

105 04.09.2009 Odluka o opozivu Petra Ljubičića s dužnosti generalnog konzula Republike Hrvatske u Sjedinjenim Američkim Državama, Savezna Država New York

PREDSJEDNIK REPUBLIKE HRVATSKE

2680

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-Pov-018-07/09-02/10, urbroj: 50304/2-09-05 od 29. srpnja 2009., kojim je predsjednica Vlade Republike Hrvatske dala prethodni supotpis, donosim

ODLUKU

O OPOZIVU GENERALNOG KONZULA REPUBLIKE HRVATSKE

PETAR LJUBIČIĆ opoziva se s dužnosti generalnog konzula Republike Hrvatske u Sjedinjenim Američkim Državama, Savezna Država New York, sa sjedištem u New Yorku i konzularnim ovlastima nad konzularnim područjem koje obuhvaća sljedeće savezne države: Connecticut, Delaware, Florida, Georgia, Maine, Massachusetts, New Hampshire, New York, New Jersey, North Carolina, Puerto Rico, Rhode Island, South Carolina, Vermont i Virgin Islands.

Ova Odluka stupa na snagu 31. listopada 2009. godine.

Klasa: 018-07/09-03/06

Urbroj: 71-05-031-09-4

Zagreb, 31. kolovoza 2009.

Predsjednik
Republike Hrvatske
Stjepan Mesić, v. r.

Odluka, NN 105/2009-2680
## Odluka o opozivu Ante Barbira s dužnosti generalnog konzula Republike Hrvatske u Sjedinjenim Američkim Državama, Savezna Država California

### NN 105/2009 (4.9.2009.), Odluka o opozivu Ante Barbira s dužnosti generalnog konzula Republike Hrvatske u Sjedinjenim Američkim Državama, Savezna Država California

105 04.09.2009 Odluka o opozivu Ante Barbira s dužnosti generalnog konzula Republike Hrvatske u Sjedinjenim Američkim Državama, Savezna Država California

PREDSJEDNIK REPUBLIKE HRVATSKE

2681

Na temelju odredbe članka 98. stavka 3. Ustava Republike Hrvatske, članka 22. Zakona o vanjskim poslovima (»Narodne novine«, broj 48/96), točke II. podtočke 8. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 11. siječnja 2001., 5. srpnja 2001. i 7. travnja 2004., te akta predsjednice Vlade Republike Hrvatske klasa: T-Pov-018-07/09-02/11, urbroj: 50304/2-09-05 od 29. srpnja 2009., kojim je predsjednica Vlade Republike Hrvatske dala prethodni supotpis, donosim

ODLUKU

O OPOZIVU GENERALNOG KONZULA REPUBLIKE HRVATSKE

ANTE BARBIR opoziva se s dužnosti generalnog konzula Republike Hrvatske u Sjedinjenim Američkim Državama, Savezna Država Californija, sa sjedištem u Los Angelesu i konzularnim ovlastima nad konzularnim područjem koje obuhvaća sljedeće savezne države: Washington, Oregon, Montana, Idaho, North Dakota, South Dakota, Wyoming, Nebraska, Nevada, California, Utah, Colorado, Kansas, Oklahoma, Texas, New Mexico, Arizona, Alaska i Hawaii.

Ova Odluka stupa na snagu 30. studenoga 2009. godine.

Klasa: 018-07/09-03/05

Urbroj: 71-05-03/3-09-4

Zagreb, 31. kolovoza 2009.

Predsjednik
Republike Hrvatske
Stjepan Mesić, v. r.

Odluka, NN 105/2009-2681
## Uredba o dopuni Uredbe o razdoblju za koje se izdaje dozvola za obavljanje energetskih djelatnosti

### NN 105/2009 (4.9.2009.), Uredba o dopuni Uredbe o razdoblju za koje se izdaje dozvola za obavljanje energetskih djelatnosti

VLADA REPUBLIKE HRVATSKE

2682

Na temelju članka 17. stavka 3. Zakona o energiji (»Narodne novine«, br. 68/2001, 177/2004, 76/2007 i 152/2008), Vlada Republike Hrvatske je na sjednici održanoj 27. kolovoza 2009. godine donijela

UREDBU

O DOPUNI UREDBE O RAZDOBLJU ZA KOJE SE IZDAJE DOZVOLA ZA OBAVLJANJE ENERGETSKIH DJELATNOSTI

Članak 1.

U Uredbi o razdoblju za koje se izdaje dozvola za obavljanje energetskih djelatnosti (»Narodne novine«, broj 50/2009) u članku 1. stavku 2. u tablici iza točke 22. dodaju se nove točke 23. i 24. koje glase:

|  |  |
| --- | --- |
| 23. trgovina na veliko biogorivom | od 3 do 15 |
| 24. skladištenje biogoriva | od 5 do 25 |

Dosadašnje točke 23. do 30. postaju točke 25. do 32.

Članak 2.

Ova Uredba stupa na snagu osmog dana od dana objave u »Narodnim novinama«.

Klasa: 310-02/09-01/02

Urbroj: 5030116-09-3

Zagreb, 27. kolovoza 2009.

Predsjednica
Jadranka Kosor, dipl. iur., v. r.

Uredba, NN 105/2009-2682
## Uredba o dopuni Uredbe o Agenciji za pravni promet i posredovanje nekretninama

### NN 105/2009 (4.9.2009.), Uredba o dopuni Uredbe o Agenciji za pravni promet i posredovanje nekretninama

105 04.09.2009 Uredba o dopuni Uredbe o Agenciji za pravni promet i posredovanje nekretninama

VLADA REPUBLIKE HRVATSKE

2683

Na temelju članka 12. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 27. kolovoza 2009. godine donijela

UREDBU

O DOPUNI UREDBE O AGENCIJI ZA PRAVNI PROMET I POSREDOVANJE NEKRETNINAMA

Članak 1.

U Uredbi o Agenciji za pravni promet i posredovanje nekretninama (»Narodne novine«, br. 45/97, 63/97, 65/99, 132/2002, 8/2004 i 27/2008), u članku 10. iza stavka 3. dodaje se novi stavak 4. koji glasi:

»(4) Ako je ministar iz stavka 3. ovoga članka istodobno i potpredsjednik Vlade Republike Hrvatske, umjesto njega član upravnog vijeća je nadležni državni tajnik kojeg odredi ministar, a ako je ministar koji je istodobno i potpredsjednik Vlade Republike Hrvatske predsjednik Upravnog vijeća predsjednika upravnog vijeća određuje Vlada Republike Hrvatske.«.

Dosadašnji stavci 4. i 5. postaju stavci 5. i 6.

Članak 2.

Ova Uredba stupa na snagu osmog dana od dana objave u »Narodnim novinama«.

Klasa: 023-03/09-01/19

Urbroj: 5030120-09-1

Zagreb, 27. kolovoza 2009.

Predsjednica
Jadranka Kosor, dipl. iur., v. r.

Uredba, NN 105/2009-2683
## Odluka o dopuni Odluke o davanju suglasnosti na prijenos koncesije pomorskog dobra u svrhu izgradnje i gospodarskog korištenja cestovno-nautičke benzinske stanice Blatine

### NN 105/2009 (4.9.2009.), Odluka o dopuni Odluke o davanju suglasnosti na prijenos koncesije pomorskog dobra u svrhu izgradnje i gospodarskog korištenja cestovno-nautičke benzinske stanice Blatine

105 04.09.2009 Odluka o dopuni Odluke o davanju suglasnosti na prijenos koncesije pomorskog dobra u svrhu izgradnje i gospodarskog korištenja cestovno-nautičke benzinske stanice Blatine

VLADA REPUBLIKE HRVATSKE

2684

Na temelju članka 32. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006 i 38/2009), Vlada Republike Hrvatske je na sjednici održanoj 27. kolovoza 2009. godine donijela

ODLUKU

O DOPUNI ODLUKE O DAVANJU SUGLASNOSTI NA PRIJENOS KONCESIJE POMORSKOG DOBRA U SVRHU IZGRADNJE I GOSPODARSKOG KORIŠTENJA CESTOVNO-NAUTIČKE BENZINSKE STANICE BLATINE

I.

U Odluci o davanju suglasnosti na prijenos koncesije pomorskog dobra u svrhu izgradnje i gospodarskog korištenja cestovno-nautičke benzinske stanice Blatine (»Narodne novine«, broj 36/2009), iza točke III. dodaje se točka III. a, koja glasi:

»III.a

Ovlašćuje se ministar mora, prometa i infrastrukture da potpiše Ugovor o prijenosu koncesije u roku od 60 dana od dana donošenja ove Odluke«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 934-01/98-02/10

Urbroj: 5030116-09-4

Zagreb, 27. kolovoza 2009.

Predsjednica
Jadranka Kosor, dipl. iur., v. r.

Odluka, NN 105/2009-2684
## Odluka o izmjenama Odluke o imenovanju osoba nadležnih za upravljanje Instrumentom pretpristupne pomoći (IPA)

### NN 105/2009 (4.9.2009.), Odluka o izmjenama Odluke o imenovanju osoba nadležnih za upravljanje Instrumentom pretpristupne pomoći (IPA)

105 04.09.2009 Odluka o izmjenama Odluke o imenovanju osoba nadležnih za upravljanje Instrumentom pretpristupne pomoći (IPA)

VLADA REPUBLIKE HRVATSKE

2685

Na temelju članka 30. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/2009) i članaka 4. i 5. Zakona o sustavu provedbe programa Europske unije i sustavu provedbe projekata financiranih iz sredstava zajmova i darovnica iz ostalih inozemnih izvora (»Narodne novine«, broj 58/2006), Vlada Republike Hrvatske je na sjednici održanoj 27. kolovoza 2009. godine donijela

ODLUKU

O IZMJENAMA ODLUKE O IMENOVANJU OSOBA NADLEŽNIH ZA UPRAVLJANJE INSTRUMENTOM PRETPRISTUPNE POMOĆI (IPA)

I.

U Odluci o imenovanju osoba nadležnih za upravljanje Instrumentom pretpristupne pomoći (IPA) – »Narodne novine«, br. 34/2008, 125/2008, 6/2009 i 83/2009, u točki VI. stavku 1. riječi: »Gabrijela Krasić, savjetnica ministra« zamjenjuju se riječima: »Karlo Gjurašić, državni tajnik«.

II.

U točki IX. stavku 3. riječi: »Gabrijela Krasić, savjetnica ministra« zamjenjuju se riječima: »Karlo Gjurašić, državni tajnik«.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 400-01/05-02/01

Urbroj: 5030104-09-15

Zagreb, 27. kolovoza 2009.

Predsjednica
Jadranka Kosor, dipl. iur., v. r.

Odluka, NN 105/2009-2685
## Pravilnik o izmjenama Pravilnika o uvjetima za obavljanje poslova upravljanja prometom, nadzora i premještanja nepropisno zaustavljenih i parkiranih vozila kada te poslove obavljanju jedinice lokalne samouprave te Programu i načinu osposobljavanja službenika

### NN 105/2009 (4.9.2009.), Pravilnik o izmjenama Pravilnika o uvjetima za obavljanje poslova upravljanja prometom, nadzora i premještanja nepropisno zaustavljenih i parkiranih vozila kada te poslove obavljanju jedinice lokalne samouprave te Programu i načinu osposobljavanja službenika

MINISTARSTVO UNUTARNJIH POSLOVA

2688

Na temelju članka 5. stavka 6. Zakona o sigurnosti prometa na cestama (»Narodne novine« broj 67/2008), ministar unutarnjih poslova u suglasnosti s ministrom uprave donosi

PRAVILNIK

O IZMJENAMA PRAVILNIKA O UVJETIMA ZA OBAVLJANJE POSLOVA UPRAVLJANJA PROMETOM, NADZORA I PREMJEŠTANJA NEPROPISNO ZAUSTAVLJENIH I PARKIRANIH VOZILA KADA TE POSLOVE OBAVLJAJU JEDINICE LOKALNE SAMOUPRAVE TE PROGRAMU I NAČINU OSPOSOBLJAVANJA SLUŽBENIKA

Članak 1.

U Pravilniku o uvjetima za obavljanje poslova upravljanja prometom, nadzora i premještanja nepropisno zaustavljenih i parkiranih vozila kada te poslove obavljaju jedinice lokalne samouprave te Programu i načinu osposobljavanja službenika (»Narodne novine« broj: 143/2008), članak 13. mijenja se i glasi:

»Ispit iz članka 12. ovoga Pravilnika polaže se pred Ispitnim povjerenstvom koje se sastoji od predsjednika, članova i tajnika Ispitnog povjerenstva te njihovih zamjenika.

Predsjednika, članove i tajnika Ispitnog povjerenstva te njihove zamjenike imenuje ministar nadležan za unutarnje poslove.«.

Članak 2.

U članku 14. stavak 1. mijenja se i glasi:

»Predsjednik, članovi i tajnik Ispitnog povjerenstva, odnosno njihovi zamjenici, imaju pravo na naknadu za rad u Ispitnom povjerenstvu.«.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-30527-2009.

Zagreb, 27. kolovoza 2009.

Ministar
Tomislav Karamarko, v. r.

Pravilnik, NN 105/2009-2688
## Pravilnik o prestanku važenja Pravilnika o načinu uzimanju uzoraka odnosno o metodama za obavljanje analiza i superanaliza namirnica i predmeta opće uporabe

### NN 105/2009 (4.9.2009.), Pravilnik o prestanku važenja Pravilnika o načinu uzimanju uzoraka odnosno o metodama za obavljanje analiza i superanaliza namirnica i predmeta opće uporabe

MINISTARSTVO POLJOPRIVREDE, RIBARSTVA I RURALNOG RAZVOJA

2689

Na temelju članka 85. Zakona o hrani (»Narodne novine«, broj 46/07, 155/08) ministar poljoprivrede, ribarstva i ruralnog razvoja donosi

PRAVILNIK

O PRESTANKU VAŽENJA PRAVILNIKA O NAČINU UZIMANJA UZORAKA ODNOSNO O METODAMA ZA OBAVLJANJE ANALIZA I SUPERANALIZA NAMIRNICA I PREDMETA OPĆE UPORABE

Članak 1.

Prestaje važiti Pravilnik o načinu uzimanja uzoraka odnosno o metodama za obavljanje analiza i superanaliza namirnica i predmeta opće uporabe (»Narodne novine«, broj 58/98) u dijelu koji se odnosi na hranu.

Članak 2.

Ovaj Pravilnik stupa na snagu danom objave u »Narodnim novinama«.

Klasa: NP 011-02/09-01/179
Urbroj: 525-13-1-0502/09-3
Zagreb. 24. kolovoza 2009.

Ministar
Petar Čobanković, v. r.

Pravilnik, NN 105/2009-2689
## Pravilnik o prestanku važenja Pravilnika o opsegu, uvjetima i načinu ispitivanja namirnica i predmeta opće uporabe u tijeku proizvodnje i načinu vođenja evidencije o izvršenim ispitivanjima proizvoda

### NN 105/2009 (4.9.2009.), Pravilnik o prestanku važenja Pravilnika o opsegu, uvjetima i načinu ispitivanja namirnica i predmeta opće uporabe u tijeku proizvodnje i načinu vođenja evidencije o izvršenim ispitivanjima proizvoda

105 04.09.2009 Pravilnik o prestanku važenja Pravilnika o opsegu, uvjetima i načinu ispitivanja namirnica i predmeta opće uporabe u tijeku proizvodnje i načinu vođenja evidencije o izvršenim ispitivanjima proizvoda

MINISTARSTVO POLJOPRIVREDE, RIBARSTVA I RURALNOG RAZVOJA

2690

Na temelju članka 56. stavka 1. podstavka 3. Zakona o hrani (»Narodne novine«, broj 46/07, 155/08) ministar poljoprivrede, ribarstva i ruralnog razvoja donosi

PRAVILNIK

O PRESTANKU VAŽENJA PRAVILNIKA O OPSEGU, UVJETIMA I NAČINU ISPITIVANJA NAMIRNICA I PREDMETA OPĆE UPORABE U TIJEKU PROIZVODNJE I NAČINU VOĐENJA EVIDENCIJE O IZVRŠENIM ISPITIVANJIMA PROIZVODA

Članak 1.

Prestaje važiti Pravilnik o opsegu, uvjetima i načinu ispitivanja namirnica i predmeta opće uporabe u tijeku proizvodnje i načinu vođenja evidencije o izvršenim ispitivanjima proizvoda (»Narodne novine«, broj 80/99, 152/03) u dijelu koji se odnosi na hranu.

Članak 2.

Ovaj Pravilnik stupa na snagu danom objave u »Narodnim novinama«.

Klasa: NP 011-02/09-01/178
Urbroj: 525-13-1-0502/09-3
Zagreb, 24. kolovoza 2009.

Ministar
Petar Čobanković, v. r.

Pravilnik, NN 105/2009-2690
## Rješenje kojim se društvu Središnje klirinško depozitarno društvo d.d., Zagreb, kao Operateru Fonda za zaštitu ulagatelja, odobrava Odluka o iznosu redovne naknade Operatera Fonda za zaštitu ulagatelja za 2009. godinu

### NN 105/2009 (4.9.2009.), Rješenje kojim se društvu Središnje klirinško depozitarno društvo d.d., Zagreb, kao Operateru Fonda za zaštitu ulagatelja, odobrava Odluka o iznosu redovne naknade Operatera Fonda za zaštitu ulagatelja za 2009. godinu

HRVATSKA AGENCIJA ZA NADZOR FINANCIJSKIH USLUGA

2692

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 244. stavak 3. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, na zahtjev društva Središnje klirinško depozitarno društvo d.d., Zagreb, Heinzelova 62/a, kao Operatera Fonda za zaštitu ulagatelja, za odobrenje Odluke o iznosu redovne naknade Operatera Fonda za zaštitu ulagatelja za 2009. godinu, na sjednici održanoj 27. kolovoza 2009. godine, donijela je

RJEŠENJE

1. Društvu Središnje klirinško depozitarno društvo d.d., Zagreb, Heinzelova 62/a, kao Operateru Fonda za zaštitu ulagatelja, odobrava se Odluka o iznosu redovne naknade Operatera Fonda za zaštitu ulagatelja za 2009. godinu.

2. Izreka ovog rješenja objavit će se u »Narodnim novinama«.

Klasa: UP/I-451-04/09-45/3

Urbroj: 326-111/09-5

Zagreb, 27. kolovoza 2009.

Zamjenik predsjednika Uprave
Ivan Vrljić, v. r.

Rješenje, NN 105/2009-2692
## Rješenje kojim se Kristini Ćurić, osnivaču obrta "Digram" zastupanje u osiguranju, Zagreb, izdaje dozvola za obavljanje djelatnosti zastupanja u osiguranju

### NN 105/2009 (4.9.2009.), Rješenje kojim se Kristini Ćurić, osnivaču obrta "Digram" zastupanje u osiguranju, Zagreb, izdaje dozvola za obavljanje djelatnosti zastupanja u osiguranju

105 04.09.2009 Rješenje kojim se Kristini Ćurić, osnivaču obrta "Digram" zastupanje u osiguranju, Zagreb, izdaje dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2695

Na temelju odredbi članka 15. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 2. u svezi članka 236. stavak 4., članka 250. stavak 2. u svezi članka 236. stavak 4., članka 260. točka 1. u svezi članka 236. stavak 4. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, u predmetu izdavanja dozvole za obavljanje djelatnosti zastupanja u osiguranju, Kristini Ćurić iz Zagreba, Borčec 45, osnivaču obrta »DIGRAM« zastupanje u osiguranju, Zagreb, Borčec 45, na sjednici održanoj 27. kolovoza 2009. godine donijela je

RJEŠENJE

I. Kristini Ćurić iz Zagreba, Borčec 45, osnivaču obrta »Digram« zastupanje u osiguranju, Zagreb, Borčec 45, izdaje se dozvola za obavljanje djelatnosti zastupanja u osiguranju.

II. Kristina Ćurić iz Zagreba, Borčec 45, osnivač obrta »Digram« zastupanje u osiguranju, Zagreb, Borčec 45, dužna je poslove zastupanja u osiguranju obavljati kao isključivu djelatnost.

III. Kristina Ćurić iz Zagreba, Borčec 45, osnivač obrta »Digram« zastupanje u osiguranju, Zagreb, Borčec 45, dužna je u roku od tri dana od dana upisa u obrtni registar dostaviti Hrvatskoj agenciji za nadzor financijskih usluga izvadak iz obrtnog registra.

IV. Izreka ovog rješenja objavit će se u »Narodnim novinama«.

Klasa: UP/I-453-02/09-37/57

Urbroj: 326-112-09-2

Zagreb, 27. kolovoza 2009.

Zamjenik predsjednika Uprave
Ivan Vrljić, v. r.

Rješenje, NN 105/2009-2695
## Rješenje kojim se društvu Adverto društvo s ograničenom odgovornošću za zastupanje u osiguranju, Zadar, izdaje dozvola za obavljanje djelatnosti zastupanja u osiguranju

### NN 105/2009 (4.9.2009.), Rješenje kojim se društvu Adverto društvo s ograničenom odgovornošću za zastupanje u osiguranju, Zadar, izdaje dozvola za obavljanje djelatnosti zastupanja u osiguranju

105 04.09.2009 Rješenje kojim se društvu Adverto društvo s ograničenom odgovornošću za zastupanje u osiguranju, Zadar, izdaje dozvola za obavljanje djelatnosti zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2696

Na temelju odredbi članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 252. stavak 2, članka 250. stavak 2, i članka 260. stavak 1. točka 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Miroslava Torbarine iz Sukošana, Sukošan XXX/26, osnivača društva Adverto društvo sa ograničenom odgovornošću za zastupanje u osiguranju, Zadar, »u osnivanju« za izdavanje dozvole za obavljanje poslova zastupanja u osiguranju, na sjednici održanoj 27. kolovoza 2009. donijela je

RJEŠENJE

I. Društvu Adverto društvo s ograničenom odgovornošću za zastupanje u osiguranju, Zadar, izdaje se dozvola za obavljanje djelatnosti zastupanja u osiguranju.

II. Društvo Adverto društvo s ograničenom odgovornošću za zastupanje u osiguranju, Zadar, dužno je poslove zastupanja u osiguranju obavljati kao isključivu djelatnost.

III. Društvo Adverto društvo s ograničenom odgovornošću za zastupanje u osiguranju, Zadar, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

IV. Izreka ovog rješenja objavit će se u »Narodnim novinama«.

Klasa: UP/I-453-02/09-37/56

Urbroj: 326-112-09-2

Zagreb, 27. kolovoza 2009.

Zamjenik predsjednika Uprave
Ivan Vrljić, v. r.

Rješenje, NN 105/2009-2696
## Rješenje kojim je Siniši Matokoviću, vlasniku obrta Matoković obrt za zastupanje u osiguranju, Osijek, prestala važiti dozvola za obavljanje poslova zastupanja u osiguranju

### NN 105/2009 (4.9.2009.), Rješenje kojim je Siniši Matokoviću, vlasniku obrta Matoković obrt za zastupanje u osiguranju, Osijek, prestala važiti dozvola za obavljanje poslova zastupanja u osiguranju

105 04.09.2009 Rješenje kojim je Siniši Matokoviću, vlasniku obrta Matoković obrt za zastupanje u osiguranju, Osijek, prestala važiti dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

2697

Na temelju odredbe članka 15. stavak 1. točka 4. alineja 3. i članka 8. stavak 1. i stavak 4. Zakona o Hrvatskoj agenciji za nadzor financijskih usluga (»Narodne novine« broj 140/05), članka 252. stavak 6. u svezi članka 236. stavak 4. Zakona o osiguranju (»Narodne novine« broj 151/05, 87/08 i 82/09) i članka 141. stavak 1. točka 2. Zakona o općem upravnom postupku (»Narodne novine« broj 53/91 i 103/96 – Odluka USRH), Uprava Hrvatske agencije za nadzor financijskih usluga, na sjednici održanoj 27. kolovoza 2009. donijela je

RJEŠENJE

I. Siniši Matokoviću iz Osijeka, Vijenac Dinare 8, vlasniku obrta Matoković obrt za zastupanje u osiguranju, Osijek, Josipa J. Strossmayera 203, prestala je važiti dozvola za obavljanje poslova zastupanja u osiguranju izdana 14. prosinca 2006. rješenjem klasa: UP/I-453-06/06-03/99, urbroj: 326-112-06-2.

II. Izreka ovog rješenja objavit će se u »Narodnim novinama«.

Klasa: UP/I-453-02/09-37/58

Urbroj: 326-112-09-1

Zagreb, 27. kolovoza 2009.

Zamjenik predsjednika Uprave
Ivan Vrljić, v. r.

Rješenje, NN 105/2009-2697
## Rješenje kojim se daje suglasnost društvu za upravljanje investicijskim fondovima KD Investments d.o.o., Zagreb, na imenovanje člana Uprave društva Mateja Tomažina iz Ljubljane, Republika Slovenija

### NN 105/2009 (4.9.2009.), Rješenje kojim se daje suglasnost društvu za upravljanje investicijskim fondovima KD Investments d.o.o., Zagreb, na imenovanje člana Uprave društva Mateja Tomažina iz Ljubljane, Republika Slovenija

105 04.09.2009 Rješenje kojim se daje suglasnost društvu za upravljanje investicijskim fondovima KD Investments d.o.o., Zagreb, na imenovanje člana Uprave društva Mateja Tomažina iz Ljubljane, Republika Slovenija

HRVATSKA AGENCIJA ZA NADZOR FINANCIJSKIH USLUGA

2698

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine«, broj 140/05) i članka 27. Zakona o investicijskim fondovima (»Narodne novine«, broj 150/05), i članaka 3. i 4. Pravilnika o uvjetima za obavljanje poslova članova uprave društva za upravljanje investicijskim fondovima (»Narodne novine«, broj 29/06 i 130/08), Hrvatska agencija za nadzor financijskih usluga, odlučujući o zahtjevu društava KD Investments d.o.o., iz Zagreba, Radnička cesta 39, zastupanom po odvjetnici Tamari Ilić iz Zagreba, u predmetu izdavanja suglasnosti za imenovanje člana Uprave društva Mateja Tomažina iz Ljubljane, Blaberjev trg 11, Republika Slovenija, temeljem odluke Uprave na sjednici održanoj 27. kolovoza 2009., donijela je:

RJEŠENJE

1. Daje se suglasnost društvu za upravljanje investicijskim fondovima KD Investments d.o.o., Zagreb, Radnička cesta 39, na imenovanje člana Uprave društva Mateja Tomažina iz Ljubljane, Blaberjev trg 11, Republika Slovenija.

2. Izreka ovoga rješenja objavit će se u »Narodnim novinama«.

Klasa: UP/I-451-04/09-05/12

Urbroj: 326-113-8-11

Zagrebu, 27. kolovoza 2009.

Zamjenik predsjednika Uprave
Ivan Vrljić, v. r.

Rješenje, NN 105/2009-2698
## Rješenje kojim se društvu za upravljanje investicijskim fondovima Raiffeisen Invest d.o.o. Zagreb, odobravaju izmjene Prospekta RF Advantage otvorenog investicijskog fonda s privatnom ponudom

### NN 105/2009 (4.9.2009.), Rješenje kojim se društvu za upravljanje investicijskim fondovima Raiffeisen Invest d.o.o. Zagreb, odobravaju izmjene Prospekta RF Advantage otvorenog investicijskog fonda s privatnom ponudom

105 04.09.2009 Rješenje kojim se društvu za upravljanje investicijskim fondovima Raiffeisen Invest d.o.o. Zagreb, odobravaju izmjene Prospekta RF Advantage otvorenog investicijskog fonda s privatnom ponudom

HRVATSKA AGENCIJA ZA NADZOR FINANCIJSKIH USLUGA

2699

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) i članaka 142. i 143. Zakona o investicijskim fondovima (»Narodne novine« br. 150/05), Uprava Hrvatske agencije za nadzor financijskih usluga, na zahtjev društva za upravljanje investicijskim fondovima Raiffeisen Invest d.o.o. Zagreb, Magazinska 69, u predmetu odobrenja izmjena Prospekta RF Advantage otvorenog investicijskog fonda s privatnom ponudom, na sjednici održanoj 27. kolovoza 2009. donijela je:

RJEŠENJE

1. Društvu za upravljanje investicijskim fondovima Raiffeisen Invest d.o.o. Zagreb, Magazinska 69, odobravaju se izmjene Prospekta RF Advantage otvorenog investicijskog fonda s privatnom ponudom.

2. RF Advantage otvorenom investicijskom fondu s privatnom ponudom dodjeljuje se u registru fondova Republike Hrvatske identifikacijski broj PPM099.

3. Izreka ovoga rješenja objavit će se u »Narodnim novinama«.

Klasa: UP/I-451-04/09-09/25

Urbroj: 326-113-09-4

Zagreb, 27. kolovoza 2009.

Zamjenik predsjednika Uprave
Ivan Vrljić, v. r.

Rješenje, NN 105/2009-2699
## Rješenje kojim se Mirsadu Latoviću s prebivalištem u Zagrebu, daje odobrenje za imenovanje članom Uprave društva Jadran jahte d.o.o., Zagreb

### NN 105/2009 (4.9.2009.), Rješenje kojim se Mirsadu Latoviću s prebivalištem u Zagrebu, daje odobrenje za imenovanje članom Uprave društva Jadran jahte d.o.o., Zagreb

105 04.09.2009 Rješenje kojim se Mirsadu Latoviću s prebivalištem u Zagrebu, daje odobrenje za imenovanje članom Uprave društva Jadran jahte d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

2700

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br: 140/05), te odredbe članka 21. Zakona o leasingu (»Narodne novine« br: 135/06), povodom zahtjeva Nadzornog odbora društva Jadran jahte d.o.o., Zagreb, Slavonska avenija 6a, za izdavanje odobrenja za imenovanje člana Uprave, Uprava Hrvatske agencije za nadzor financijskih usluga na sjednici održanoj 27. kolovoza 2009., donijela je

RJEŠENJE

I. Mirsadu Latoviću s prebivalištem u Zagrebu, Nad lipom 16, rođenom 24. prosinca 1967. u Zagrebu, daje se odobrenje za imenovanje članom Uprave društva Jadran jahte d.o.o., Zagreb, Slavonska avenija 6a, MBS: 080516723.

II. Izreka ovog Rješenja objavit će se u »Narodnim novinama«.

Klasa: UP/I-451-01/09-02/19

Urbroj: 326-114-09-8

Zagreb, 27. kolovoza 2009.

Zamjenik predsjednika Uprave
Ivan Vrljić, v. r.

Rješenje, NN 105/2009-2700
## Uredba o izmjeni Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda

### NN 107/2009 (9.9.2009.), Uredba o izmjeni Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda

107 09.09.2009 Uredba o izmjeni Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda

VLADA REPUBLIKE HRVATSKE

2703

Na temelju članka 1. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskog sabora (»Narodne novine«, broj 116/2008), Vlada Republike Hrvatske je na sjednici održanoj 3. rujna 2009. godine donijela

UREDBU

O IZMJENI ZAKONA O OZNAKAMA IZVORNOSTI, OZNAKAMA ZEMLJOPISNOG PODRIJETLA I OZNAKAMA TRADICIONALNOG UGLEDA POLJOPRIVREDNIH I PREHRAMBENIH PROIZVODA

Članak 1.

U Zakonu o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine«, br. 84/2008 i 75/2009), u članku 41. stavku 2. riječi: »stavka 6.« zamjenjuju se riječima: »stavka 8.«.

Članak 2.

Ova Uredba stupa na snagu osmog dana od dana objave u »Narodnim novinama«.

Klasa: 310-01/09-01/02

Urbroj: 5030116-09-2

Zagreb, 3. rujna 2009.

Predsjednica
Jadranka Kosor, dipl. iur., v. r.

Uredba, NN 107/2009-2703
## Odluka o davanju koncesija priređivačima igara na sreću na automatima u automat-klubovima

### NN 107/2009 (9.9.2009.), Odluka o davanju koncesija priređivačima igara na sreću na automatima u automat-klubovima

107 09.09.2009 Odluka o davanju koncesija priređivačima igara na sreću na automatima u automat-klubovima

VLADA REPUBLIKE HRVATSKE

2704

Na temelju članka 9. stavka 1. Zakona o priređivanju igara na sreću i nagradnih igara (»Narodne novine«, br. 83/2002 i 149/2002), Vlada Republike Hrvatske je na sjednici održanoj 3. rujna 2009. godine donijela

ODLUKU

O DAVANJU KONCESIJA PRIREĐIVAČIMA IGARA NA SREĆU NA AUTOMATIMA U AUTOMAT-
-KLUBOVIMA

I.

Daje se koncesija za priređivanje igara na sreću na automatima u automat-klubovima, u trajanju od 10 godina, sljedećim trgovačkim društvima:

1. DVA PP d.o.o., Zagreb, Ante Topića Mimare 61, MB: 2508931

2. J.P. KNEZO d.o.o., Zagreb, Trpanjska 13, MB: 2423944

3. MESI d.o.o., Opatija, Matuljska cesta 31, MB: 2507943

4. NOVA VITA USLUGE d.o.o., Umag, Istarska 19, MB: 2282623

5. SOLPARK d.o.o., Zagreb, Zagrebačka avenija 100a, MB: 2283425

6. SUPER IGRA d.o.o., Zagreb, Gornji Bukovac 125, MB: 3504352

II.

Ovlašćuje se ministar financija da sklopi ugovore o koncesiji s trgovačkim društvima iz točke I. ove Odluke, kojim će se detaljno urediti prava i obveze ugovornih strana.

III.

Obvezuju se trgovačka društva iz točke I. ove Odluke da, u roku od 45 dana od donošenja Odluke, dostave Ministarstvu financija dokaz iz članka 34. stavka 2. Zakona o priređivanju igara na sreću i nagradnih igara.

IV.

Ukoliko trgovačko društvo iz točke I. ove Odluke ne postupi sukladno točki III. ove Odluke, smatrat će se da je odustalo od dobivene koncesije za priređivanje igara na sreću na automatima u automat-klubovima.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 461-03/09-01/01

Urbroj: 5030120-09-1

Zagreb, 3. rujna 2009.

Predsjednica
Jadranka Kosor, dipl. iur., v. r.

Odluka, NN 107/2009-2704
## Poslovnik o izmjeni Poslovnika Vlade Republike Hrvatske

### NN 107/2009 (9.9.2009.), Poslovnik o izmjeni Poslovnika Vlade Republike Hrvatske

107 09.09.2009 Poslovnik o izmjeni Poslovnika Vlade Republike Hrvatske

VLADA REPUBLIKE HRVATSKE

2705

Na temelju članka 29. stavka 2. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004 i 77/20009), Vlada Republike Hrvatske je na sjednici održanoj 3. rujna 2009. godine donijela

POSLOVNIK

O IZMJENI POSLOVNIKA VLADE REPUBLIKE HRVATSKE

Članak 1.

U Poslovniku Vlade Republike Hrvatske (»Narodne novine«, broj 107/2000 – pročišćeni tekst, 24/2001, 22/2005, 68/2007, 10/2008 i 102/2009), u članku 14.a stavku 1. riječi: »ruralnog razvoja« brišu se.

Članak 2.

Ovaj Poslovnik stupa na snagu danom objave u »Narodnim novinama«.

Klasa: 022-03/09-01/08

Urbroj: 5030107-09-3

Zagreb, 3. rujna 2009.

Predsjednica
Jadranka Kosor, dipl. iur., v. r.

Ostalo, NN 107/2009-2705
## Pravilnik o načinu suradnje ovlaštenih osoba Obalne straže i tijela nadležnih za traganje i spašavanje na moru te način razmjene informacija potrebnih za njihovo učinkovito i usklađeno djelovanje

### NN 107/2009 (9.9.2009.), Pravilnik o načinu suradnje ovlaštenih osoba Obalne straže i tijela nadležnih za traganje i spašavanje na moru te način razmjene informacija potrebnih za njihovo učinkovito i usklađeno djelovanje

MINISTARSTVO OBRANE

2706

Na temelju članka 34. stavka 2. Zakona o Obalnoj straži Republike Hrvatske (»Narodne novine«, broj 109/07) ministar obrane uz suglasnost ministra nadležnog za pomorstvo, donosi

PRAVILNIK

O NAČINU SURADNJE OVLAŠTENIH OSOBA OBALNE STRAŽE I TIJELA NADLEŽNIH ZA TRAGANJE I SPAŠAVANJE NA MORU TE NAČIN RAZMJENE INFORMACIJA POTREBNIH ZA NJIHOVO UČINKOVITO I USKLAĐENO DJELOVANJE

I. TEMELJNE ODREDBE

Članak 1.

Ovim se Pravilnikom propisuje način suradnje ovlaštenih osoba Obalne straže Republike Hrvatske (u daljnjem tekstu: Obalna straža) s tijelima Službe traganja i spašavanje Republike Hrvatske na moru te način razmjene informacija potrebnih za njihovo učinkovito i usklađeno djelovanje.

Služba traganja i spašavanja sastoji se od Stožera službe traganja i spašavanja, Nacionalne središnjice za usklađivanje traganja i spašavanja na moru, podsredišnjica traganja i spašavanja (lučke kapetanije Pula, Rijeka, Senj, Zadar, Šibenik, Split, Ploče i Dubrovnik), obalnih promatračkih jedinica (lučke ispostave svih lučkih kapetanija, obalne radiopostaje, čuvani svjetionici, motrilačke postaje Hrvatske ratne mornarice), te jedinica traganja i spašavanja (pomorske, zrakoplovne i kopnene jedinice).

Tijelo nadležno za usklađivanje akcija traganja i spašavanje na moru u smislu ovog Pravilnika je Nacionalna središnjica za usklađivanje traganja i spašavanja na moru u Rijeci (u daljnjem tekstu: Nacionalna središnjica).

Članak 2.

Obalna straža sudjeluje u akcijama traganja i spašavanja na moru u skladu s Nacionalnim planom traganja i spašavanja ljudskih života na moru.

II. PROVEDBA SURADNJE I RAZMJENA INFORMACIJA

Članak 3.

Obalna straža i Nacionalna središnjica razmjenjuju podatke i informacije koje su važne za učinkovito izvršavanje poslova traganja i spašavanja na moru posebice u pogledu redovitog operativnog izvješćivanja pozicija i raspoloživosti jedinica traganja i spašavanja (pomorske, zrakoplovne i kopnene) Obalne straže.

Članak 4.

Obalna straža će na zahtjev Nacionalne središnjice pružiti potrebnu potporu vlastitim sredstvima u svrhu obavljanja poslova traganja i spašavanja na moru i transporta osoblja i opreme tijekom akcije traganja i spašavanja i to u slučaju kada to nije u mogućnosti izvrštiti lučka kapetanija ili drugo tijelo državne uprave.

III. ZAVRŠNA ODREDBA

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/09-01/4

Urbroj: 512-01-09-139

Zagreb, 3. rujna 2009.

Ministar
Branko Vukelić, v. r.

Pravilnik, NN 107/2009-2706
## Pravilnik o izmjeni Pravilnika o visini pristojbi i naknada za službene kontrole hrane životinjskog podrijetla i hrane za životinje

### NN 107/2009 (9.9.2009.), Pravilnik o izmjeni Pravilnika o visini pristojbi i naknada za službene kontrole hrane životinjskog podrijetla i hrane za životinje

107 09.09.2009 Pravilnik o izmjeni Pravilnika o visini pristojbi i naknada za službene kontrole hrane životinjskog podrijetla i hrane za životinje

MINISTARSTVO POLJOPRIVREDE, RIBARSTVA I RURALNOG RAZVOJA

2710

Na temelju članka 78. stavka 2. Zakona o hrani (»Narodne novine«, broj 46/07 i 155/08) te članka 73. stavka 8. i članka 116. stavka 7. Zakona o veterinarstvu (»Narodne novine«, broj 41/07 i 155/08), ministar poljoprivrede, ribarstva i ruralnog razvoja donosi

PRAVILNIK

O IZMJENI PRAVILNIKA O VISINI PRISTOJBI I NAKNADA ZA SLUŽBENE KONTROLE HRANE ŽIVOTINJSKOG PODRIJETLA I HRANE ZA ŽIVOTINJE

Članak 1.

U Pravilniku o visini pristojbi i naknada za službene kontrole hrane životinjskog podrijetla i hrane za životinje (»Narodne novine«, broj 79/09 i 93/09), u članku 22. stavku 4. riječ: »primitka« zamjenjuje se riječju: »izdavanja«.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/09-01/206
Urbroj: 525-11-09-4
Zagreb, 1. rujna 2009.

Ministar
Petar Čobanković, v. r.

Pravilnik, NN 107/2009-2710
## Pravilnik o izmjenama Pravilnika o tehničkim i mjeriteljskim zahtjevima za ovlašćivanje servisa za pripremu mjernih transformatora za ovjeravanja

### NN 107/2009 (9.9.2009.), Pravilnik o izmjenama Pravilnika o tehničkim i mjeriteljskim zahtjevima za ovlašćivanje servisa za pripremu mjernih transformatora za ovjeravanja

DRŽAVNI ZAVODA ZA MJERITELJSTVO

2711

Na temelju članka 8. stavka 5. Zakona o mjeriteljstvu (»Narodne novine« broj 163/03., 194/03. i 111/07.), ravnatelj Državnog zavoda za mjeriteljstvo donosi

PRAVILNIK

O IZMJENI PRAVILNIKA O TEHNIČKIM I MJERITELJSKIM ZAHTJEVIMA ZA OVLAŠĆIVANJE SERVISA ZA PRIPREMU MJERNIH TRANSFORMATORA ZA OVJERAVANJE

Članak 1.

U Pravilniku o tehničkim i mjeriteljskim zahtjevima za ovlašćivanje servisa za pripremanje mjernih transformatora za ovjeravanje (»Narodne novine«, broj 154/04. i 100/05.), mijenja se članak 36. i glasi:

»Članak 36.

Servis mora imati najmanje dva radnika koji obavljaju poslove pripreme mjernih transformatora za ovjeravanje.

Svi radnici koji obavljaju poslove pripreme mjerila za ovjeravanje moraju poznavati propise kojima su opisani postupci i metode ispitivanja.

Radnici iz stavka 1. ovoga članka moraju imati najmanje:

– SSS (KV ili VKV) tehničke struke i 3 godine radnog iskustva na poslovima ispitivanja, proizvodnje ili servisiranja mjernih transformatora, ili

– VŠS tehničke struke, odnosno stručni/a pristupnik/pristupnica ili stručni/a prvostupnik/prvostupnica tehničke struke i 2 godine radnog iskustva na poslovima ispitivanja, proizvodnje ili servisiranja mjernih transformatora, ili

– VSS tehničke struke, odnosno stručni/a specijalist/specijalistica tehničke struke i 1 godinu radnog iskustva na poslovima ispitivanja, proizvodnje ili servisiranja mjernih transformatora.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-03/2

Urbroj: 558-02/1-1-4-09-1

Zagreb, 25. kolovoza 2009.

Ravnatelj
Državnog zavoda za mjeriteljstvo
mr. sc. Krešimir Buntak, dipl. ing., v. r.

Pravilnik, NN 107/2009-2711
## Pravilnik o izmjenama Pravilnika o tehničkim i mjeriteljskim zahtjevima za ovlašćivanje servisa za pripremu mjerila periodičko registriranje srednje vrijednosti vršne električne snage za ovjeravanje

### NN 107/2009 (9.9.2009.), Pravilnik o izmjenama Pravilnika o tehničkim i mjeriteljskim zahtjevima za ovlašćivanje servisa za pripremu mjerila periodičko registriranje srednje vrijednosti vršne električne snage za ovjeravanje

107 09.09.2009 Pravilnik o izmjenama Pravilnika o tehničkim i mjeriteljskim zahtjevima za ovlašćivanje servisa za pripremu mjerila periodičko registriranje srednje vrijednosti vršne električne snage za ovjeravanje

DRŽAVNI ZAVOD ZA MJERITELJSTVO

2712

Na temelju članka 8. stavka 5. Zakona o mjeriteljstvu (»Narodne novine« broj 163/03., 194/03. i 111/07.), ravnatelj Državnog zavoda za mjeriteljstvo donosi

PRAVILNIK

O IZMJENI PRAVILNIKA O TEHNIČKIM I MJERITELJSKIM ZAHTJEVIMA ZA OVLAŠĆIVANJE SERVISA ZA PRIPREMU MJERILA VREMENA ZA PERIODIČNO REGISTRIRANJE SREDNJE VRIJEDNOSTI VRŠNE ELEKTRIČNE SNAGE ZA OVJERAVANJE

Članak 1.

U Pravilniku o tehničkim i mjeriteljskim zahtjevima za ovlašćivanje servisa za pripremanje mjerila vremena za periodično registriranje srednje vrijednosti vršne električne snage za ovjeravanje (»Narodne novine«, broj 154/04.), mijenja se članak 19. i glasi:

»Članak 19.

Servis mora imati najmanje dva radnika koji obavljaju poslove pripreme mjerila vremena za periodično registriranje srednje vrijednosti vršne električne snage za ovjeravanje.

Svi radnici koji obavljaju poslove pripreme mjerila za ovjeravanje moraju poznavati propise kojima su opisani postupci i metode ispitivanja.

Radnici iz stavka 1. ovoga članka moraju imati najmanje:

– SSS (KV ili VKV) tehničke struke i 3 godine radnog iskustva na poslovima ispitivanja, proizvodnje ili servisiranja mjerila vremena za periodično registriranje srednje vrijednosti vršne električne snage, ili

– VŠS tehničke struke, odnosno stručni/a pristupnik/pristupnica ili stručni/a prvostupnik/prvostupnica tehničke struke i 2 godine radnog iskustva na poslovima ispitivanja, proizvodnje ili servisiranja mjerila vremena za periodično registriranje srednje vrijednosti vršne električne snage, ili

– VSS tehničke struke, odnosno stručni/a specijalist/specijalistica tehničke struke i 1 godinu radnog iskustva na poslovima ispitivanja, proizvodnje ili servisiranja mjerila vremena za periodično registriranje srednje vrijednosti vršne električne snage.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-03/18

Urbroj: 558-02/1-1-4-09-1

Zagreb, 25. kolovoza 2009.

Ravnatelj
Državnog zavoda za mjeriteljstvo
mr. sc. Krešimir Buntak, dipl. ing., v. r.

Pravilnik, NN 107/2009-2712
## Pravilnik o izmjenama Pravilnika o tehničkim i mjeriteljskim zahtjevima za ovlašćivanje servisa za pripremu vodomjera za ovjeravanje

### NN 107/2009 (9.9.2009.), Pravilnik o izmjenama Pravilnika o tehničkim i mjeriteljskim zahtjevima za ovlašćivanje servisa za pripremu vodomjera za ovjeravanje

107 09.09.2009 Pravilnik o izmjenama Pravilnika o tehničkim i mjeriteljskim zahtjevima za ovlašćivanje servisa za pripremu vodomjera za ovjeravanje

DRŽAVNI ZAVOD ZA MJERITELJSTVO

2713

Na temelju članka 8. stavka 5. Zakona o mjeriteljstvu (»Narodne novine« broj 163/03., 194/03. i 111/07.), ravnatelj Državnog zavoda za mjeriteljstvo donosi

PRAVILNIK

O IZMJENI PRAVILNIKA O TEHNIČKIM I MJERITELJSKIM ZAHTJEVIMA ZA OVLAŠĆIVANJE SERVISA ZA PRIPREMU VODOMJERA ZA OVJERAVANJE

Članak 1.

U Pravilniku o tehničkim i mjeriteljskim zahtjevima za ovlašćivanje servisa za pripremanje vodomjera za ovjeravanje (»Narodne novine«, broj 154/04.), mijenja se članak 15. i glasi:

»Članak 15.

Servis mora imati najmanje dva radnika koji obavljaju poslove pripreme vodomjera za ovjeravanje.

Svi radnici koji obavljaju poslove pripreme mjerila za ovjeravanje moraju poznavati propise kojima su opisani postupci i metode ispitivanja.

Radnici iz stavka 1. ovoga članka moraju imati najmanje:

– SSS (KV ili VKV) tehničke struke i 3 godine radnog iskustva na poslovima ispitivanja, proizvodnje ili servisiranja vodomjera, ili

– VŠS tehničke struke, odnosno stručni/a pristupnik/pristupnica ili stručni/a prvostupnik/prvostupnica tehničke struke i 2 godine radnog iskustva na poslovima ispitivanja, proizvodnje ili servisiranja vodomjera, ili

– VSS tehničke struke, odnosno stručni/a specijalist/specijalistica tehničke struke i 1 godinu radnog iskustva na poslovima ispitivanja, proizvodnje ili servisiranja vodomjera.«

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/09-03/3

Urbroj: 558-02/1-1-4-09-1

Zagreb, 25. kolovoza 2009.

Ravnatelj
Državnog zavoda za mjeriteljstvo
mr. sc. Krešimir Buntak, dipl. ing., v. r.

Pravilnik, NN 107/2009-2713